CELEX: 32022D0937
Language: ro
Date: 2022-06-16 00:00:00
Title: Decizia de punere în aplicare (UE) 2022/937 a Comisiei din 16 iunie 2022 de abrogare a Deciziei 2006/563/CE privind anumite măsuri de protecție în legătură cu prezența influenței aviare produse de tulpini înalt patogene de subtip H5N1 la păsările sălbatice din Comunitate (Text cu relevanță pentru SEE)

17.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 162/37
               
            
         DECIZIA DE PUNERE ÎN APLICARE (UE) 2022/937 A COMISIEI
         din 16 iunie 2022
         de abrogare a Deciziei 2006/563/CE privind anumite măsuri de protecție în legătură cu prezența influenței aviare produse de tulpini înalt patogene de subtip H5N1 la păsările sălbatice din Comunitate
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 71 alineatul (3),
         întrucât:
         
                     (1)
                  
                  
                     Regulamentul (UE) 2016/429 abilitează Comisia să adopte acte de punere în aplicare de stabilire a unor măsuri speciale de control al bolilor în cadrul controlului focarelor de boli listate, astfel cum se menționează la articolul 9 alineatul (1) litera (a) din Regulamentul (UE) 2016/429, în cazul în care se constată că măsurile de control al bolii deja aplicate nu sunt adecvate situației epidemiologice.
                  
               
                     (2)
                  
                  
                     Regulamentul de punere în aplicare (UE) 2018/1882 al Comisiei (2) clasifică gripa aviară înalt patogenă (HPAI) ca boală listată, astfel cum se menționează la articolul 9 alineatul (1) litera (a) din Regulamentul (UE) 2016/429.
                  
               
                     (3)
                  
                  
                     Decizia 2006/563/CE a Comisiei (3) stabilește anumite măsuri de protecție care trebuie aplicate în cazurile în care se depistează HPAI cauzată de foarte patogenul virus gripal de tip A și subtip H5, iar neuraminidaza de tip N1 (H5N1) este suspectată sau confirmată la păsări sălbatice. Temeiul juridic al deciziei respective include articolul 9 alineatul (4) din Directiva 89/662/CEE a Consiliului (4) și articolul 10 alineatul (4) din Directiva 90/425/CEE a Consiliului (5). Directivele respective au fost abrogate la 14 decembrie 2019 prin Regulamentul (UE) 2017/625 al Parlamentului European și al Consiliului (6). Totuși, articolul 164 alineatul (2) din Regulamentul (UE) 2017/625 prevede că articolul 9 din Directiva 89/662/CEE și articolul 10 din Directiva 90/425/CEE continuă să se aplice în ceea ce privește aspectele reglementate prin Regulamentul (UE) 2016/429 până la data aplicării Regulamentului (UE) 2016/429. Regulamentul (UE) 2016/429 a început să se aplice de la 21 aprilie 2021.
                  
               
                     (4)
                  
                  
                     În plus, măsurile prevăzute în Decizia 2006/563/CE nu sunt adecvate situației epidemiologice actuale.
                  
               
                     (5)
                  
                  
                     Prin urmare, este necesar ca Decizia 2006/563/CE să fie abrogată.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Decizia 2006/563/CE se abrogă.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 16 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (3)  Decizia 2006/563/CE a Comisiei din 11 august 2006 privind anumite măsuri de protecție în legătură cu prezența influenței aviare produse de tulpini înalt patogene de subtip H5N1 la păsările sălbatice din Comunitate și de abrogare a Deciziei 2006/115/CE (JO L 222, 15.8.2006, p. 11).
         
            (4)  Directiva 89/662/CEE a Consiliului din 11 decembrie 1989 privind controalele veterinare în comerțul intracomunitar în vederea realizării pieței interne (JO L 395, 30.12.1989, p. 13).
         
            (5)  Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (JO L 224, 18.8.1990, p. 29).
         
            (6)  Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).